**RT Turvallisuusryhmän 6 teemaa turvallisuuteen**

**Mistä on kyse?**

Turvallisuus vaatii johtajuutta, koska se on olennainen osa terveellisen työn ja turvallisten työympäristöjen ja -tapojen kehittymistä. Tarjotakseen lisätietoa hyvistä johtamisen teemoista RT:n turvallisuusryhmä päätti toteuttaa yksinkertaisen itsearviointityökalun. Tämä ei ole tsekkilista dokumenteista, vaan arviointi siitä, ovatko hyvän johtamisen teemat osa organisaation toimintaa. Tarkoituksena itsearvioinnissa on, että organisaatio tunnistaa johtamisen vahvuuksia, jotka

a) ovat jo olemassa ja niitä tulee vahvistaa entisestään tai

b) ovat uusia kehityskohteita.

**Näin käytän itsearviointia**

Itsearvioinnin voi toteuttaa monella tavalla:

1. yrityksen omana itsearviointina esim. yrityksen johdon toimesta   
2. ryhmässä koko henkilöstön kanssa   
3. erillisenä työpajana tietyn ryhmän kanssa, esim. yrityksen työsuojelutoimikunnassa tai muissa pienryhmissä   
4. yhteisenä työpajana kumppaneiden/urakoitsijoiden kanssa


Myös tilaajayritys voi kannustaa sopimuskumppaneitaan kehittämään turvallisuuttaan tämän työkalun avulla. Itsearvioinnilla lisätään organisaatioiden ja ihmisten ymmärrystä ja tietämystä hyvän johtamisen teemoista. Kun pyritään parantamaan turvallisuutta, on tärkeää selvittää nykytila ja tunnistaa omat vahvuudet ja heikkoudet.  
  
Seuraavilla sivuilla itsearvioinnin kysymykset on jaettu kuuden teeman mukaisesti, ja niitä arvioidaan liikennevalojen avulla. Käykää kysymykset läpi ja pohtikaa, millä toimenpiteillä ja muutoksilla erityisesti omassa arvioinnissanne punaista väriä saavat kohdat alkavat kellertää.   
  
Tässä itsearvioinnissa käsiteltäviä johtamisen teemoja ovat:

1. Johdamme vastuullisesti ja toimimme esimerkkinä   
2. Kehitämme työtapoja ja työympäristöä tavoitteellisesti   
3. Tunnemme toimintaamme liittyvät erilaiset vaaratekijät   
4. Tunnemme toimintaan liittyvän lainsäädännön ja velvoitteet. Toimimme velvoitteiden mukaisesti.   
5. Varmistamme henkilöstön riittävän osaamisen   
6. Ihmiset tekevät turvallisuuden

**Turvallisuusjohtamisen itsearvio**

|  |  |
| --- | --- |
| YRITYKSEN NIMI | PÄIVÄMÄÄRÄ |
|  |  |
| ARVIOIJIEN NIMET | |
|  | |

**Arvioi, miten seuraavat väittämät toteutuvat yrityksessäsi**



**Itsearvioinnin lopussa on kehittämissuunnitelma tulevien toimenpiteiden määrittämisen tueksi.**

1. **Johdamme vastuullisesti ja toimimme esimerkkinä**

Vastuullisuus on konkreettisia tekoja, hyvien tapojen vaalimista, asiallista ihmisten kohtelua, esimerkillistä käyttäytymistä sekä sujuvan arjen mahdollistamista. Kehitys edellyttää tekoja ja nykytilan haastamista.

|  |  |  |  |
| --- | --- | --- | --- |
| Johdanko vastuullisesti ja toiminko esimerkkinä? | | | |
| Johto toimii esimerkkinä. |  |  |  |
| Tunnemme vastuumme ja toimimme sen edellyttämällä tavalla. |  |  |  |
| Kohtelemme ihmisiä reilusti, johdonmukaisesti ja oikeudenmukaisesti. |  |  |  |
| Keskeytän turvallisuutta ja terveyttä vaarantavan toiminnan välittömästi |  |  |  |
| Olen vastuussa itsestäni ja työntekijöistäni. |  |  |  |
| Johdan aliurakoitsijoita ja vuokratyövoimaa, kuten omiani. |  |  |  |

|  |
| --- |
| Muistiinpanoja: |
|  |

1. **Kehitämme työtapoja ja työympäristöä tavoitteellisesti**

Tavoitteet ohjaavat tekemistä ja päätöksentekoa. Tavoitteilla asetamme toiminnalle uuden suunnan ja määrittelemme konkreettisia tekoja, muutosaskeleita, joiden avulla kaukaiseltakin vaikuttava taso lähestyy sinnikkyyden ja onnistumisten seurauksena.

|  |  |  |  |
| --- | --- | --- | --- |
| Kehitämmekö työtapoja ja työympäristöä tavoitteellisesti? | | | |
| Yrityksessämme on asetettu selkeät turvallisuus- ja terveystavoitteet |  |  |  |
| Tavoitteiden saavuttamiseksi on suunniteltu konkreettisia toimenpiteitä. |  |  |  |
| Henkilöstö osallistuu tavoitteiden asettamiseen. |  |  |  |
| Tavoitteita seurataan säännöllisesti yrityksen johdossa. |  |  |  |
| Kerromme kumppaneillemme tavoitteista ja toimenpiteistä. |  |  |  |

|  |
| --- |
| Muistiinpanoja: |
|  |

3. **Tunnemme toimintaamme liittyvät erilaiset vaaratekijät**

Omien olosuhteiden ja työtehtävien vaarat ja riskit ovat tunnistettavissa. Vaaroille ja riskeille on osoitettava korjaavat toimenpiteet ja hallintatoimet, joilla varmistamme, ettei kukaan loukkaa itseään oman työnsä ääressä.

|  |  |  |  |
| --- | --- | --- | --- |
| Tunnemmeko toimintaamme liittyvät erilaiset vaaratekijät. | | | |
| Olemme tunnistaneet tehtävien töiden vaarat ja riskit. |  |  |  |
| Hyödynnämme tunnistettuja riskejä ja vaaroja töiden ohjeistuksissa, töiden suunnittelussa ja perehdytyksessä. |  |  |  |
| Olemme määritelleet toimenpiteet, joilla vaaroja ja riskejä hallitaan. Ensisijaisesti poistamme vaarat. |  |  |  |
| Meillä on toimintatapa yllättävien ja uusien vaaratilanteiden hallintaan. |  |  |  |
| Viestimme kumppaneillemme toimintaamme liittyvistä vaaroista ja edellytämme samaa kumppaneilta. |  |  |  |

|  |
| --- |
| Muistiinpanoja: |
|  |

4. **Tunnemme toimintaan liittyvän lainsäädännön ja velvoitteet.   
 Toimimme velvoitteiden mukaisesti.**

Vaatimustenmukaisuus edellyttää, että tunnemme lainsäädännön asettamat velvoitteet ja varmistamme velvoitteidenmukaisen toiminnan. 

|  |  |  |  |
| --- | --- | --- | --- |
| Tunnemmeko toimintaan liittyvän lainsäädännön ja velvoitteet?  Toimimmeko velvoitteiden mukaisesti? | | | |
| Esihenkilöiden (ja työntekijöiden) tehtävät, vastuut ja osaamisalueet / osaaminen on määritelty myös työturvallisuuden osalta. |  |  |  |
| Tiedämme mistä saamme apua ja hyödynnämme asiantuntijoita tarvittaessa. |  |  |  |
| Henkilöstön työterveyshuolto on järjestetty. |  |  |  |
| Koneiden laitteiden hankinnassa huomioidaan turvallisuusnäkökohdat. |  |  |  |
| Seuraamme ja valvomme jatkuvasti työturvallisuuden kannalta olennaisten asioiden toteutumista. Edellytämme samaa kumppaneiltamme. |  |  |  |

|  |
| --- |
| Muistiinpanoja: |
|  |

5. **Varmistamme henkilöstön riittävän osaamisen**

Jokainen työntekijä on oikeutettu saamaan hyvän perehdytyksen työhön ja työhön liittyviin riskeihin. Työssä oppiminen on jatkuvaa ja osaamisen kehittymistä tulee arvioida toistuvasti. Työn sujuvuuden ja turvallisuuden varmistamiseksi.

|  |  |  |  |
| --- | --- | --- | --- |
| Varmistammeko henkilöstön riittävän osaamisen? | | | |
| Työtehtävien osaamistarpeet on tunnistettu. |  |  |  |
| Yrityksessämme on perehdytyskäytäntö uudelle ja siirtyvälle työntekijälle. |  |  |  |
| Osaamista seurataan järjestelmällisesti. |  |  |  |
| Henkilöstön ammattitaitoa ja osaamista kehitetään suunnitelmallisesti ja järjestelmällisesti. |  |  |  |
| Edellytämme, että em. asiat ovat kunnossa myös aliurakoitsijoiden osalta. |  |  |  |

|  |
| --- |
| Muistiinpanoja: |
|  |

6. **Ihmiset tekevät turvallisuuden**

Last but not least, ihmiset todellakin tekevät turvallisuuden. Henkilöstön osallistaminen työn ja työtapojen kehittämiseen on tärkeää. Mahdollisuus osallistua ja vaikuttaa omaan työhön lisää motivaatiota ja aktiivisuutta osallistua työpaikan kehitystyöhön laajemminkin.

|  |  |  |  |
| --- | --- | --- | --- |
| Ihmiset tekevät turvallisuuden? | | | |
| Otamme henkilöstön mukaan yrityksen työturvallisuutta ja terveyttä koskevaan päätöksentekoon. |  |  |  |
| Ylläpidämme ja vaalimme luottamukseen, kunnioitukseen ja yhteistyöhön perustuvaa kulttuuria. |  |  |  |
| Puutumme asioihin välittömästi, puhumme asioista avoimesti ja suoraan. |  |  |  |
| Noudatamme sääntöjä ja ohjeita. |  |  |  |
| Meillä on lupa ja mahdollisuus keskeyttää työ turvallisuuden varmistamiseksi. |  |  |  |
| Huolehdimme työkavereistamme ja kumppaneistamme. |  |  |  |

|  |
| --- |
| Muistiinpanoja: |
|  |

|  |  |  |  |  |
| --- | --- | --- | --- | --- |
| Kehittämissuunnitelma | | | | |
| Korjaus- ja kehittämistoimenpiteet | | Aikataulu | Vastuu- henkilö | Tilanne/ Kunnossa |
| 1. |  |  |  |  |
| 2. |  |  |  |  |
| 3. |  |  |  |  |
| 4. |  |  |  |  |
| 5. |  |  |  |  |
| 6. |  |  |  |  |
| 7. |  |  |  |  |
| 8. |  |  |  |  |
| 9. |  |  |  |  |
| 10 |  |  |  |  |
| 11 |  |  |  |  |
| Korjattavat pienemmän puutteet | | | | |
|  | |  |  |  |